EkBass/fiwiki-20250220-pages-articles huggingface dataset:
FC Slovan Liberec

FC Slovan Liberec on tšekkiläinen jalkapalloseura Liberecin kaupungista. Sen edustusjoukkue pelaa maan korkeimmalla sarjatasolla Synot ligassa. Slovan perustettiin vuonna 1958 yhdistämällä Jiskra- ja Slavoj-seurat, jotka molemmat olivat pelanneet 1950-luvulla yhden kauden Tšekkoslovakian korkeimmalla sarjatasolla. Uusi seura aloitti toimintansa toiseksi korkeimmalta sarjatasolta ja pelasi ajoittain myös tätä alempana. Korkeimmalle sarjatasolle Slovan nousi ensimmäistä kertaa Tšekkoslovakian jakautumisen jälkeiseksi kaudeksi 1993–1994. Sittemmin seura on vakiinnuttanut asemansa ja voittanut Tšekin-mestaruuden kolmesti, mikä tekee siitä prahalaisten Spartan ja Slavian jälkeen Tšekin menestyneimmän seuran. Tšekin cupin Slovan on voittanut kerran. Slovanin kotistadion on 9 900 -paikkainen Stadion u Nisy. Seuran nimi tulee ”slaavia” tarkoittavasta tšekin kielen sanasta. Seuran tunnuksessa esiintyy Liberecin lähistöllä sijaitseva Ještědvuori ja vuoren huipulla oleva televisiotorni. == Saavutukset == * Tšekin-mestaruus: 2001–2002, 2005–2006, 2011–2012 * Tšekin cup: 1999–2000 == Lähteet == == Aiheesta muualla == * Seuran sivusto * Seura Euroopan jalkapalloliiton sivustolla Luokka:Tšekkiläiset jalkapalloseurat Luokka:Vuonna 1958 perustetut urheiluseurat Luokka:Liberecin urheilu
Windsor Spitfires

Windsor Spitfires on jääkiekon juniorijoukkue joka pelaa OHL-liigassa. Windsor Spitfires on voittanut Memorial Cupin kaksi kertaa peräkkäin, vuosina 2009 ja 2010. Lisäksi seura voitti historiansa kolmannen mestaruuden vuonna 2017. Windsor Spitfiresissä pelanneet merkittävimmät pelaajat ovat ainakin Taylor Hall (OL) ja Ryan Ellis (P). Molemmat pelaavat NHL:ssä; Taylor Hall pelaa Buffalo Sabresissa ja Ryan Ellis pelaa Nashville Predatorsin riveissä. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 33 Joey Costanzo L 2005 Toronto, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Wyatt Kennedy R 2005 Vars, Ontario, Kanada 74 Anthony Cristoforo R 2006 Woodbridge, Ontario, Kanada Josef Eichler R 2005 Benešov, Tšekki Tnias Mathurin L 2004 Ajax, Ontario, Kanada Conor Walton L 2006 Greater Sudbury, Ontario, Kanada Tanner Winegard R 2005 Bright's Grove, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 8 A.J. Spellacy R KH 2006 Westlake, Ohio, Yhdysvallat 11 Noah Morneau L VLH 2004 Riverside, Ontario, Kanada 12 Ryan Abraham (A) L KH 2004 Livonia, Michigan, Yhdysvallat 19 Nathan Gaymes R OLH 2006 Brampton, Ontario, Kanada 61 Colton Smith L VLH 2004 Ottawa, Ontario, Kanada 66 Liam Greentree L OLH 2006 Oshawa, Ontario, Kanada Ethan Belchetz L VLH 2008 Oakville, Ontario, Kanada Shawn Costello L KH 2007 Brampton, Ontario, Kanada Ethan Garden L KH 2008 Belleville, Michigan, Yhdysvallat Luke McNamara L KH 2005 Mississauga, Ontario, Kanada Jack Nesbitt L KH 2007 Sarnia, Ontario, Kanada Owen Outwater L VLH 2005 Ottawa, Ontario, Kanada Ilja Protas L VLH 2006 Vitsebsk, Valko-Venäjä Pasquale Zito L H 2003 Ottawa, Ontario, Kanada Lähde: EliteProspectshttps://www.eliteprospects.com/team/879/windsor-spitfires Viitattu 29.9.2021. == Joukkueenjohto == * Päävalmentaja: Marc Savard * Apuvalmentaja: Andy Delmore * Apuvalmentaja & Henkilöstöjohtaja: Jerrod Smith * Maalivahtivalmentaja: Michael Leighton * Videovalmentaja: Johnathan Moran * Fysiikkavalmentaja: Aaron English * Luisteluvalmentaja: Kathy McLlwain * Huoltopäällikkö: J.R. Grant * Puheenjohtaja: John Savage * Toimitusjohtaja: Bill Bowler * Jääkiekkotoiminnan & Kykyjenetsinnänjohtaja: Frank Evola Lähde: EliteProspectshttps://www.eliteprospects.com/team/879/windsor-spitfires Viitattu 29.9.2021. == Lähteet == == Aiheesta muualla == * Windsor Spitfiresin verkkosivut * Windsor Spitfiresin EliteProspects sivut Luokka:Ontariolaiset jääkiekkoseurat
Idaksahakit

Idaksahakit (myös dawsahakit, daoussahakit ja muita kirjoitusasuja) ovat etninen ryhmä Malin Gaon alueen Ménakan ja Ansongon piireissä (25 000–35 000 henkeä) sekä Tamanrassetin seudulla Algeriassa (1 800 henkeä). He kuuluvat Kel-Ataram -nimiseen tuaregiryhmään. Idaksahakit puhuvat songhaikieliin kuuluvaa tadaksahakia. Uskonnoltaan he ovat muslimeja. Idaksahakit olivat aikaisemmin tuaregiylimystön alaisia paimenia ja uskonnollisia opettajia. Nykyään osa heistä harjoittaa paimentolaisuuden ohella myös maanviljelyä. He käyvät kauppaa arabien ja songhaiden kanssa vaihtaen karjaa maataloustuotteisiin. Toistuvat kuivuusjaksot ovat pakottaneet väestön turvautumaan elintarvikeapuun ja hakeutumaan ansiotöihin Maghrebin maihin. Ménakan piirissä idaksahakit jakautuvat noin 18 ryhmään, jotka asuttavat Ménakan, Inekarin ja Andéramboukanen kuntia. He muodostavat arviolta 49 % piirin väestöstä. Ansongon piirissä idaksahakeja on Talatayessa ja Tin- Hamassa. ==Lähteet== Luokka:Algerian etniset ryhmät Luokka:Malin etniset ryhmät
MacBook Pro (kolmas sukupolvi)

Kolmannen sukupolven Macbook Pro (Tunnetaan myös MacBook Pro Retinana) on tähän asti ensimmäinen jäsen Applen kolmannen sukupolven ammattikäyttöön ja vaativaan kotikäyttöön tarkoitettujen kannettavien tietokoneiden sarjassa. Sen suurin uudistus edelliseen sukupolveen nähden on 2 880 × 1 800 pikselin retina-näyttö. Muita uudistuksia edelliseen sukupolveen verraten ovat mittojen pieneneminen, pienempi paino ja suurempi teho. Muita muutoksia ovat emolevyyn juotettu keskusmuistimoduuli, mikä tekee sen omakätisestä vaihtamisesta mahdotonta. SSD-aseman vaihtaminen on mahdollista joskin tällä hetkellä kallista (mm. OWC valmistaa). Yleisestikin kotelon avaaminen on vaikeaa erikoisvalmisteisten pentalobe-ruuvien vuoksi. == Aiheesta muualla == * MacBook Pro 15" Unibody Mid 2012 Teardown Luokka:Applen tietokoneet Luokka:Kannettavat tietokoneet en:MacBook_Pro#Third_generation:_Retina
Elizabeth Gillies

Elizabeth Egan ”Liz” Gillies (s. 26. heinäkuuta 1993 Haworth, New Jersey) on yhdysvaltalainen näyttelijä ja laulaja. Hän on tunnettu muun muassa Victorious-nuortensarjasta, joka on nähty Nickelodeon-kanavalla. Gillies esitti sarjassa Jadea, joka on melko ilkeä kaikille. == Ura == Gillies debytoi Broadwaylla vuonna 2008 musikaalissa 13, jossa hän näytteli Lucya. Hän esiintyi myös muun muassa Virgin Mobilen mainoksessa ennen kuin sai ensimmäisen televisioroolinsa sarjasta Donnellyn mafiaveljet. Gilliesin läpimurto tapahtui vuonna 2010, kun hän sai ”pahan tytön” roolin Nickelodeon- sarjasta Victorious. Gillies kertoi ”rakastavansa” Jaden roolia, koska hahmossa on inhimillisiäkin piirteitä eikä hän ole pelkkä sosiopaatti. Gillies myös lauloi useita kappaleita sarjan soundtrackeille muiden näyttelijöiden kanssa. Sarjaa tehtiin neljä tuotantokautta. Vuonna 2017 Gillies alkoi näytellä Fallon Carringtonia Netflixin alkuperäissarjassa Dynastia, joka pohjautuu 1980-luvun samannimiseen saippuasarjaan. Alkuperäisessä Dynastiassa hahmoa esittivät Pamela Sue Martin ja Emma Samms. Gillies on myös Winx- piirrossarjan Daphnen ääninäyttelijä. Hän on näytellyt myös elokuvassa The Clique, joka julkaistiin suoraan DVD:lle. == Yksityiselämä == Gillies on 13 -musikaalin ja Victoriousin vastanäyttelijänsä Ariana Granden läheinen ystävä ja on esiintynyt muun muassa Granden Christmas Kisses -levyn cover-versiolla kappaleesta ”Santa Baby” sekä tämän musiikkivideolla ”Thank U, Next”. Gillies avioitui 8. elokuuta 2020 musiikkituottaja Michael Corcoranin kanssa. Pariskunta asuu Atlantassa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2008 Harold Harold Evelyn Taylor 2008 The Clique The Clique Shelby Wexler 2012 Winx – salaisuuksien linna Winx Club: The Secret of the Lost Kingdom Daphne (äänirooli) 2014 Animal Animal Mandy 2015 Loma Vacation Heather 2018 Arizona Arizona Kelsey Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 2007 Donnellyn mafiaveljet The Black Donnellys Jenny nuorena 3 jaksoa 2010–2013 Victorious Victorious Jade West 57 jaksoa 2011 iCarly iCarly Jade West ”iParty with Victorious” 2011 Big Time Rush Big Time Rush Heather Fox ”Big Time Secret” 2011–2015 Winx-klubi Winx Club Daphne (ääni) 24 jaksoa 2012 Kovat kaulassa White Collar Chloe Woods ”Upper West Side Story” 2013 The Exes The Exes Tracy Cooper ”Prelude to a Kiss” 2014 Sam & Cat Sam & Cat Jade West ”#TheKillerTunaJump: Reunion Special” 2015–2016 Sex & Drugs & Rock & Roll Sex & Drugs & Rock & Roll Gigi 20 jaksoa 2015 Madagascarin pingviinit The Penguins of Madagascar laulaja (ääni) ”The Penguin Who Loved Me” 2015 American Dad! American Dad! Lena Horne (ääni) ”A Star Is Reborn” 2017–2022 Dynastia Dynasty Fallon Carrington vakituinen rooli 2018 Robot Chicken Robot Chicken Sun Baby / Marie ”Slim” Browning (ääni) ”Gimme That Chocolate Milk” == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Mike Iupati

Michael "Mike" Iupati (s. 12. toukokuuta 1987) on amerikansamoalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-liigan Arizona Cardinalsissa. Iuapati on valittu urallaan neljä kertaa NFL:n tähdistöottelluun Pro Bowliin. ==NFL-ura== Teini- iässä perheineen Kaliforniaan muuttanut Iupati pelasi yliopistojalkapalloa Idahon yliopiston joukkueessa, josta hänet varattiin NFL:ään liigan vuoden 2010 varaustilaisuuden ensimmäisellä kierroksella, koko tilaisuuden 17. pelaajana. Iupati teki hänet varanneen San Francisco 49ersin kanssa viiden vuoden sopimuksen, jonka arvo voi nousta yhteensä 18,25 miljoonaan dollariin. Vuonna 2015 Iupatio teki Arizona Cardinalsin kanssa viiden vuoden ja 40 miljoonan dollarin arvoisen sopimuksen. ==Muuta== Iupatin pikkuveli Andrew on pelannut yliopistojalkapalloa puolustuksen linjamiehenä Oregonin yliopiston joukkueessa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1987 syntyneet Luokka:Elävät henkilöt
Inmaculle Naberaho

Inmaculle Naberaho (s. 14. kesäkuuta 1973) on ruandalainen entinen yleisurheilija, joka kilpaili kestävyysjuoksussa. Naberaho osallistui Barcelonan olympialaisiin 1992, joissa hän oli 3 000 metrillä alkueränsä kymmenes ja karsiutui. Hän juoksi kisoissa ennätysaikansa 10.02,62. == Lähteet == * Naberahon profiili sports-reference.com -sivustolla Luokka:Ruandalaiset kestävyysjuoksijat Luokka:Vuonna 1973 syntyneet Luokka:Elävät henkilöt
Pablo Tusset

Pablo Tusset (s. 1965 Barcelona, Espanja) on espanjalainen rikos- ja tieteiskirjailija, joka toimi ennen päätoimista kirjailijanuraansa kirjallisuuskriitikkona. Tussetin esikoisteos Parasta mitä voisarvelle voi tapahtua ilmestyi vuonna 2001 ja voitti arvostetun Premio Tigre Juan -kirjallisuuspalkinnon. Suomessa Tussetia on julkaissut Sammakko. == Bibliografia == * * * * Oxford 7, 2011. == Lähteet == Luokka:Espanjalaiset kirjailijat Luokka:Rikoskirjailijat Luokka:Espanjalaiset tieteiskirjailijat Luokka:Vuonna 1965 syntyneet Luokka:Elävät henkilöt
AMS-LaTeX

AMS-LaTeX on kokoelma LaTeX-ladontajärjestelmän luokkia. Se on saanut nimensä Yhdysvaltojen matemaattisen yhdistyksen, American Mathematical Societyn (AMS) mukaan, joka on toiminut myös luokkien kehittäjänä. Paketti otetaan käyttöön LaTeXin komennolla `\usepackage{amsmath}`. Luokka:Julkaisuohjelmat
Katherine Rawls

Katherine Louise Rawls (14. kesäkuuta 1918 Nashville - 8\. huhtikuuta 1982 White Sulphur Springs) oli yhdysvaltalainen uimahyppääjä ja uimari. Hän edusti seuratasolla Miami Beach Swimming Clubia. Rawls tuli uintiperheestä. Hänen siskonsa Dorothy ja Evelyn menestyivät uinnissa kansallisella tasolla ja veli Sonny oli erinomainen uimahyppääjä. Rawls kilpaili 14 vuoden iässä Los Angelesin olympialaisissa 1932, joissa hän sai ponnahduslaudalta hopeamitalin. Hän rikkoi samana vuonna sekauinnissa, jossa hän oli voittamaton kahdeksan vuoden ajan putkeen. Rawls sai ponnahduslaudalta olympiahopeaa toistamiseen vuoden 1936 kisoissa ja kilpaili lisäksi 100 metrin vapaauinnissa, jossa hän sijoittui seitsemäneksi, ja 4 × 100 metrin vapaauintiviestissä, josta Yhdysvallat sai pronssia. Rawls voitti kotimaassaan 33 AAU:n mestaruutta, mikä oli siihen aikaan kisojen ennätys. Hän menestyi toisiinsa verrattuna erilaisissa lajeissa, vapaa-, rinta- ja selkäuinnissa uimahyppyjen lisäksi. Rawls voitti ensimmäisenä naisena neljä mestaruutta yksissä maansa mestaruuskisoissa tehdessään sen vuonna 1937, ja toisti saman seuraavana vuonna. Rawls lopetti uinnin vuoden 1938 maansa mestaruuskisojen jälkeen ja oli toisessa maailmansodassa ilmavoimien lentokonepilotti. Hän oli naimisissa lentäjä Theodore Rawlsin kanssa. Rawls toimi oman uransa jälkeen uimaopettajana White Sulphur Springsissä Länsi-Virginiassa, jossa hän kuoli syöpään vuonna 1982. Hänet nimitettiin uinnin kansainväliseen kunniagalleriaan vuonna 1965, ja Fort Lauderdalessa asunut Rawls on suuri syy sille, että galleria sijaitsee kyseisessä kaupungissa. == Lähteet == * Rawlsin profiili sports-reference.com -sivustolla * Rawls uinnin kansainvälisessä kunniagalleriassa Luokka:Yhdysvaltalaiset uimahyppääjät Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1918 syntyneet Luokka:Vuonna 1982 kuolleet
Barry Sanders

Barry Sanders (s. 16. heinäkuuta 1968 Wichita, Kansas) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän pelasi koko kymmenvuotisen ammattilaisuransa Detroit Lionsin joukkueessa. Sanders valittiin vuonna 2004 amerikkalaisen jalkapallon Hall of Fameen. Häntä pidetään yhtenä lajin kaikkien aikojen parhaista keskushyökkääjistä. ==Ura== Sanders voitti yliopistourallaan Oklahoman osavaltionyliopiston joukkueessa parhaalle yliopistopelaajalle annettavan Heisman Trophyn vuonna 1988. Detroit Lions varasi hänet seuraavan vuoden NFL:n varaustilaisuudessa ensimmäisen kierroksen kolmantena pelaajana. Sanders pelasi Detroitissa kymmenen kauden ajan, kunnes yllättäen ilmoitti heinäkuussa 1999 lopettavansa uransa, vain 31-vuotiaana. Hänet valittiin urallaan NFC-konferenssin joukkueeseen NFL:n tähdistöotteluun Pro Bowliin jokaisella pelikaudellaan. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1968 syntyneet Luokka:Elävät henkilöt
Kalsiumsitraatti

Kalsiumsitraatti on sitruunahapon kalsiumsuola. Sitä käytetään elintarvikkeiden happamuudensäätöaineena E-koodilla E333, mutta joskus myös makuaineena. Tässä suhteessa se on samankaltainen kuin natriumsitraatti. Kalsiumsitraattia voidaan käyttää myös veden pehmentämiseen, koska sitraatti- ionit kelatoivat ei-toivottuja metalli-ioneita. Kalsiumsitraattia löytyy myös lisäravinteista, joiden kokonaispainosta kalsiumia on 21 %. == Kemialliset ominaisuudet == Kalsiumsitraatti on hajutonta valkoista pulveria, joka ei liukene veteen. Kuten sitruunahappo, kalsiumsitraatti maistuu karvaalta. Se maistuu myös suolaiselta. == Tuotanto == Kalsiumsitraatti on eristämisen välivaihe fermentaatioprosessissa, jolla sitruunahappoa tuotetaan teollisesti."Use of Lime in the Chemical Industry". National Lime Association. Archived from the original on 2006-09-29. Retrieved 2006-11-25. Sitruunahappo liuoksesta neutraloidaan ja saostetaan kalsiumhydroksidilla. Saostuma suodatetaan ja pestään saaden puhdasta kalsiumsitraattia. Tämä kalsiumsitraatti voidaan myydä sellaisenaan tai muuttaa sitruunahapoksi laimealla rikkihapolla. == Biologinen rooli == Kalsiumsitraatin biosaatavuuden on todettu olevan samankaltainen edullisemman kalsiumkarbonaatin kanssa. Toisin kuin emäksinen kalsiumkarbonaatti, kalsiumsitraatti ei toimi antasidina. Tästä syystä mahan vähähappoisuudesta kärsivien tulisi ennemmin valita kalsiumsitraatti kalsiumlisäksi. ==Lähteet== == Aiheesta muualla == *PubChem: Calcium Citrate *ChemBlink: Calcium citrate Luokka:Elintarvikkeiden hapettumisenestoaineet Luokka:Kalsiumyhdisteet Luokka:Lisäravinteet Luokka:Sitraatit
Castlevania Chronicles

Castlevania Chronicles (Japanissa nimellä ) on Konamin vuonna 2001 kehittämä ja julkaisema Castlevania -pelisarjaan kuuluva videopeli. Se on Castlevania: Symphony of the Nightin ohella sarjan toinen peli, joka julkaistiin PlayStationille. Peli on periaatteessa päivitys vuonna 1993, ainoastaan japanissa Sharp X68000 -tietokoneelle julkaistusta Akumajō Dracula -pelistä, joka puolestaan on uusintaversio NES:in Castlevaniasta. Pelin alkuvalikossa on pelaajan valittavissa joko Sharp X68000 -versio (Original Mode) tai PlayStationia varten paranneltu päivitys (Arrange Mode). Yksi huomattavin muutos päivityksessä on pelin hahmon, Simon Belmontin, uudistettu ulkoasu. ==Aiheesta muualla== * * Castlevania Chronicles Castlevania Wikissä - Pelin artikkeli pelisarjalle omistetulla wiki-sivustolla Luokka:Vuoden 1993 videopelit Luokka:Vuoden 2001 videopelit Luokka:PlayStation-pelit Luokka:Toimintaseikkailupelit Luokka:Castlevania Luokka:Sharp X68000 -pelit Luokka:Videopelien uusioversiot
Piitetrakloridi

Piitetrakloridi eli tetrakloorisilaani (SiCl4) on kloorin ja piin muodostama epäorgaaninen molekyyliyhdiste. Yhdistettä käytetään muun muassa puolijohdeteollisuudessa erittäin puhtaan piin valmistamiseen. ==Ominaisuudet ja valmistus== Piitetrakloridi on huoneenlämpötilassa viskoosia kirkasta nestettä. Se reagoi veden kanssa muodostaen piidioksidia ja vetykloridia. Tämän vuoksi se höyryää ilmankosteuden vaikutuksesta.Walter Simmler: Silicon Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000 Viitattu 14.6.2012 :SiCl4 \+ 2 H2O → SiO2 \+ 4 HCl Vanhin tapa tuottaa piitetrakloridia on kloorikaasun, piidioksidin ja hiilen välinen reaktio. Nykyään yhdistettä tuotetaan pääasiassa joko piin tai ferropiin ja kloorikaasun välisellä reaktiolla tai piikarbidista ja kloorista. Kloorin ja piin välisessä reaktiossa reaktorin lämpötila tulee olla yli 400 °C, koska alemmassa lämpötilassa muodostuu sivutuotteina trikloorisilaania ja muita piiklorideja. :Si + 2 Cl2 → SiCl4 ==Käyttö== Suurin osa piitetrakloridista käytetään erittäin puhtaan piidioksidin valmistamiseen polttamalla yhdistettä happea ja vetyä sisältävässä ilmakehässä. Puolijohdeteollisuutta varten piitetrakloridista voidaan tuottaa myös polykiteistä piitä kuumentamalla sitä vetyilmakehässä. Lisäksi piitetrakloridi reagoi eräiden metallien kanssa muodostaen niiden pinnalle kestävän karbidikerroksen. Alkoholien kanssa se reagoi muodostaen piihapon estereitä, kuten tetraetyyliortosilikaattia. ==Lähteet== Luokka:Kloridit Luokka:Piiyhdisteet
Caruana

Caruana on maltalainen sukunimi, joka on muun muassa seuraavilla henkilöillä: * Charles Caruana (1932–2010), gibraltarilainen katolinen piispa * Fabiano Caruana (s. 1992), italialais-yhdysvaltalainen shakin suurmestari * Mauro Caruana (1867–1943), maltalainen katolinen arkkipiispa * Peter Caruana (s. 1956), gibraltarilainen poliitikko
Bolzanon voiton monumentti

Bolzanon voiton monumentti (, ) on ensimmäisen maailmansodan muistoksi pystytetty riemukaari, joka sijaitsee Bolzanon kaupungissa Italiassa. Se on pystytetty Benito Mussolinin määräyksestä vuonna 1928. Portin on suunnitellut italialainen arkkitehti Marcello Piacentini. Luokka:Riemukaaret Luokka:Italian rakennukset ja rakennelmat Luokka:Bolzano
Winding

Winding on muun muassa seuraavien henkilöiden sukunimi: * Alberte Winding (s. 1963), tanskalainen näyttelijä ja laulaja * August Winding (1835-1899) tanskalainen pianisti ja säveltäjä * Kai Winding (1922-1983), tanskalais- yhdysvaltalainen jazzpasunisti ja -säveltäjä * Nicolas Winding Refn (s. 1970), tanskalainen elokuvaohjaaja, käsikirjoittaja ja tuottaja
John Harington

John Harington (joskus myös muodossa Harrington; 4. elokuuta 1560 Kelston, Somerset, Englanti – 20. marraskuuta 1612 Kelston, Somerset, Englanti) oli englantilainen hovimies, kirjailija, keksijä ja taiteilija, joka tunnetaan parhaiten WC-pöntön keksijänä. Harington oli merkittävä jäsen kuningatar Elisabet I:n hovissa. Hän kuitenkin menetti runojensa ja muiden kirjoitustensa takia suosionsa Elisabetin sekä tämän seuraajan Jaakko I:n silmissä. == WC- pöntön keksiminen == Harington rakennutti vuonna 1596 kaksi WC-pönttöä: toisen itselleen ja toisen kuningatar Elisabet I:lle. Hän julkaisi myös keksinnöstään teoksen A New Discourse upon a Stale Subject: The Metamorphosis of Ajax. Kirja sisälsi poliittisia viittauksia Elisabetin suosikki Robert Dudleyyn, mistä kuningatar suuttui ja jonka seurauksena Harington karkotettiin hovista. Lisäksi Haringtonia arvosteltiin kirjasta niin, että hän luopui viemäröintialasta. == Lähteet == == Aiheesta muualla == Luokka:Brittiläiset keksijät Luokka:Brittiläiset kirjailijat Luokka:Vuonna 1560 syntyneet Luokka:Vuonna 1612 kuolleet
Carina Appel

Carina Appel (26. kesäkuuta 1967 Vaasa – 5. huhtikuuta 2012 Kristiinankaupunki) oli suomalainen valokuvaaja. Appel toimi pitkään freelance- ja tv-kuvaajana Lähi-idän kriisialueilla, kuten Israelissa, Irakissa ja Afganistanissa. Hän asui vuodesta 2002 lähtien Jerusalemissa työskennellen muun muassa suomalaisen kirjeenvaihtajan Leena Reikon kanssa. Appelin asiakkaina oli pohjoismaisten yleisradioyhtiöiden lisäksi uutistoimisto AP. Lisäksi hän teki kuvareportaaseja Alma Median lehtiin. Vuonna 2003 hänen Irakissa ottamansa kuva oli ehdokkaana Pulitzer-palkinnon saajaksi. Ennen valokuvaajaksi ryhtymistään Appel oli kouluttautunut metsänhoitajan ja poliisin ammatteihin. Carina Appel muutti takaisin Suomeen vuonna 2011 ja asettui asumaan Kristiinankaupunkiin Siipyyn kylään. Hän menehtyi henkirikoksen uhrina huhtikuussa 2012. ==Lähteet== *Carina Appelin muistokirjoitus Helsingin Sanomissa *Paluu kotiin koitui kohtaloksi, Satakunnan Kansa 22. huhtikuuta 2012. ===Viitteet=== Luokka:Suomalaiset valokuvaajat Luokka:Vuonna 1967 syntyneet Luokka:Vuonna 2012 kuolleet Luokka:Suomalaiset henkirikosten uhrit
Pennsylvania Avenue

Pennsylvania Avenue on Yhdysvaltain pääkaupungin Washingtonin pääkatu, joka yhdistää kongressitalo Capitolin ja Valkoisen talon. Pennsylvania Avenuella järjestetään Yhdysvaltain presidentin virkaanastujaisparaateja ja suuria mielenosoitusmarsseja. Se on myös vilkkaasti liikennöity työmatkareitti. Katua alettiin kutsua Pennsylvania Avenueksi ensimmäisen kerran tiettävästi vuonna 1791. Nimen alkuperästä ei ole varmaa tietoa, mutta nimellä saatettiin yrittää lepytellä philadelphialaisia, tai nimi oli vain johdonmukainen jatko muille osavaltioiden mukaan nimetyille kaduille Washingtonissa. 1800-luvun alussa Pennsylvania Avenuesta oli tullut kaupungin pääkatu kauppoineen ja liiketiloineen, mutta vuosisadan lopulla sitä reunustivat kuitenkin jo halvat hotellit ja tatuointiliikkeet, ja kadun arvokkuutta ryhdyttiin palauttamaan rakentamalla sille suuria virastotaloja kuten postitalo. ==Lähteet== Luokka:Yhdysvaltain kadut Luokka:Washington (DC) Luokka:National Register of Historic Places -kohteet Washingtonissa (DC)
Alfred Schneidau

Alfred John Schneidau (5. helmikuuta 1867 Camden, Middlesex – 24. tammikuuta 1940 Finchley, Suur-Lontoo) oli brittiläissyntyinen kriketinpelaaja ja olympiamitalisti. Schneidau kilpaili vuoden 1900 kesäolympialaisissa Pariisissa, hopeaa voittaneessa Union des Sociétés Français de Sports Athletiques -joukkueessa. Schneidau toimi joukkueen avauslyöjänä kummassakin sisävuorossa lyöden 8 juoksua ensimmäisessä ja yhden toisessa vuoroparissa. Teini-iässä Schneidau pelasi jalkapallomaalivahtina mm. Fulhamissa. Schneidaulla oli monikansallinen tausta. Hänen isänsä oli syntyisin Guernseyltä ja hänen äitinsä oli amerikkalainen. == Lähteet == * sports- reference * Olympiaottelun pöytäkirja Luokka:Englantilaiset kriketinpelaajat Luokka:Ranskalaiset olympiamitalistit Luokka:Vuonna 1867 syntyneet Luokka:Vuonna 1940 kuolleet
The Key Is the Key

The Key Is the Key on suomalaislaulaja Ronyan esikoisalbumi, joka julkaistiin 13. kesäkuuta 2012. Albumin on tuottanut Rake. Albumi sijoittui yhdeksi viikoksi Suomen virallisen albumilistan 25. sijalle. Albumin ensisingle ”Annoying” julkaistiin jo kesäkuussa 2011 ja se vietti useita viikkoja YleX- radiokanavan Himotuimmat-listan kärkisijoilla. Toinen single ”Hyperventilating” julkaistiin huhtikuussa 2012 ja siitä julkaistiin Mikko Harman ohjaama, Portugalissa kuvattu musiikkivideo. == Kappaleet == * Albumin CD-version kansissa raidat 7 ja 8 ovat sijoitettu väärin päin; ”Sleepwalker” seitsemänneksi ja ”LoFi” kahdeksanneksi, vaikka itse albumilla kappaleet ovatkin oikeassa järjestyksessä. == Tyyli ja arviot == Ronya on kuvaillut albuminsa olevan kuin hypnoosi, jossa seikkailee Ronyan lisäksi hänen alter egonsa Ajnor. === Arvostelut === * desibeli.net: * Rumba: ==Lähteet== Luokka:Vuoden 2012 esikoisalbumit Luokka:Ronyan albumit Luokka:Rauli Eskolinin tuottamat albumit
Sinikieliskinkki

Sinikieliskinkki (Tiliqua scincoides) on skinkkien heimoon kuuluva liskolaji. Se on kotoisin Australiasta sekä Tanimbarin ja Babarin saaristoilta Indonesiasta Molukkien provinssista. == Koko ja ulkonäkö == Sinikieliskinkin koko vaihtelee 28–68 sentin välillä. Selvästi havaittavia sukupuolieroja ei ole, mutta uroksella voi olla jykevämpi pää ja solakampi vartalo. Sen suomut ovat isot, kovat ja kiiltävät. Väritys vaihtelee lajikohtaisesti hyvinkin suuresti, pääväri on kuitenkin vaaleanruskean ja mustan välillä. == Lähteet == Luokka:Skinkit Luokka:Lemmikkimatelijat
Million Dollar Legs (vuoden 1939 elokuva)

Million Dollar Legs on Nick Grinden ja Edward Dmytrykin ohjaama yhdysvaltalainen komediaelokuva, joka sai ensi-iltansa vuonna 1939. Elokuvan pääosissa näyttelevät Betty Grable, John Hartley, Donald O’Connor ja Jackie Coogan. Million Dollar Legs sai ensi-iltansa Yhdysvalloissa 14. heinäkuuta 1939. Elokuvan käsikirjoittivat Richard English ja Lewis R. Foster. Elokuvan on tuottanut Paramount Pictures. Elokuvalla ei ole mitään yhteyttä seitsemän vuotta aikaisemmin 1932 valmistuneeseen Miljoonan dollarin sääret -elokuvaan. ==Näyttelijät== ==Aiheesta muualla== * * Luokka:Yhdysvaltalaiset komediaelokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Edward Dmytrykin ohjaamat elokuvat
Hijazin rautatie

Hijazin rautatie oli Osmanien valtakuntaan kuulunut rautatie, joka kulki Damaskoksen ja Medinan välillä, ja johon kuului myös sivulinja Daraan ja Haifan välillä. Se oli osa Osmanien rataverkostoa, ja rakennettiin jatkamaan Istanbulista Damaskokseen kulkenutta rautatietä. Rautatie palveli sotilaallisten, poliittisten ja taloudellisten tehtävien lisäksi uskonnollisia tehtäviä helpottaen muslimien vuosittaista hadž-pyhiinvaellusta. Ensimmäisen maailmansodan syttyminen keskeytti radan rakennustyöt, eikä sitä koskaan jatkettu alkuperäisen suunnitelman mukaan Mekkaan saakka. Sodan aikana rautatie joutui jatkuvasti arabikapinallisten hyökkäyksen kohteeksi, ja sodassa syntyneiden vaurioiden seurauksena rautatie pääsi paikoitellen rappeutumaan sodan jälkeen. Arabikapinan aikana paikallisten joukkojen mukana ja johdossa toimi brittiläisiä ja ranskalaisia sotilasasiamiehiä, kuten T. E. Lawrence ("Arabian Lawrence"), Herbert Garland, S. F. Newcombe ja P. C. Joyce. Suurimman julkisuuden sodan jälkeen saavuttanut Lawrence, jonka osuudesta historioitsivat ovat myöhemmin väitelleet, kuvaa sotakokemuksiaan ja hyökkäyksiä rautatietä vastaan omaelämäkerrallisessa teoksessaan Seven Pillars of Wisdom (1922).Nicholson, s. 100-119. James Nicholson toteaa, että Hijazin rautatie ei ilman Lawrencea olisi nauttinut yhtä suuresta maineesta, mutta huomauttaa, että ilman Hijazin rautatietä ei myöskään olisi ollut Arabian Lawrencea.Nicholson, ix–xi. == Kirjallisuutta == * == Lähteet == == Aiheesta muualla == * Hejazin rautatiestä kertova sivu Luokka:Kapearaiteiset rautatiet Luokka:Ensimmäinen maailmansota Luokka:Osmanien valtakunta
Luka Magnotta

Luka Rocco Magnotta (syntymänimeltään Eric Clinton Kirk Newman; s. 24. heinäkuuta 1982) on kanadalainen pornonäyttelijä ja -malli, joka murhasi ja paloitteli 33-vuotiaan kiinalaisopiskelija Jun Linin. Linin ruumiinosia oli murhan jälkeen postitettu Kanadan konservatiivipuolueelle ja Kanadan liberaalipuolueelle. Murha oli kuvattu videolle, jota levitettiin Internetissä nimellä 1 lunatic 1 ice-pick. Videolla näytetään muun muassa, kuinka Magnotta puukottaa sänkyyn sidottua Liniä jääpiikillä ja veitsellä ja leikkaa elottoman Linin pään irti asettaen sen piironkilaatikkoon. Videon loppupuolella hän myös irrottaa hänen kätensä ja käyttää sitä itsetyydytykseen ja lopulta harrastaa anaaliseksiä silvotun ruumiin kanssa syöttäen palasia siitä koiralle. Magnottaa oli aiemmin epäilty Internetissä levitettyjen kissantappovideoiden tekijäksi. Magnotta pakeni Kanadasta Eurooppaan ja Interpol julkaisi hänestä etsintäkuulutuksen. Hänet pidätettiin 4. kesäkuuta 2012 berliiniläisessä internetkahvilassa, jossa hän oli etsinyt kuvia ja uutisia itsestään. Oikeus tuomitsi Magnottan joulukuussa 2014 murhasta elinkautiseen vankeuteen, josta on mahdollista anoa ehdonalaiseen pääsyä 25 vuoden istumisen jälkeen. Hän sai lisäksi 19 vuoden vankeusrangaistuksen muista rikoksista. == Lähteet == == Aiheesta muualla == * Luokka:Vuonna 1982 syntyneet Luokka:Kanadalaiset näyttelijät Luokka:Homopornonäyttelijät Luokka:Kanadalaiset murhaajat Luokka:Kanadalaiset elinkautisvangit Luokka:Nekrofiilit Luokka:Elävät henkilöt
Milky Way (suklaa)

Milky Way on Marsin kehittämä suklaapatukka. Patukasta on kaksi erilaista versiota, toinen Pohjois-Amerikkaan ja toinen muualle maailmaan. Pohjois- Amerikan versio on sisältä karamellilla päällystettyä suklaamallas-nougat'ta, ja ulkokuori on tehty maitosuklaasta. Sillä on paljon samankaltaisuuksia Mars- patukan kanssa, jota myydään muissa maissa. Muita alueita varten valmistetuissa Milky Way -patukoissa ei ole karamellia, ja se taas on samankaltainen amerikkalaisen 3 Musketeers -suklaapatukan kanssa. ==Lähteet== Luokka:Suklaapatukat Luokka:Makeismerkit Luokka:Marsin tuotemerkit
Deion Sanders

Deion Luwynn Sanders (s. 9. elokuuta 1967, Fort Myers, Florida) on yhdysvaltalainen entinen amerikkalaisen jalkapallon ja baseballin pelaaja. Kahden suuren ammattilaissarjan NFL:n ja MLB:n entinen tähtipelaaja Sanders on yksi Pohjois-Amerikan ammattiurheilun monipuolisimmista pelaajista kautta aikojen. Lempinimellä "Primetime" tunnettu Sanders on kuuluisa räiskyvästä persoonallisuudestaan niin kentällä kuin sen ulkopuolella. ==Ennen ammattilaisuraa== Floridassa syntynyt ja kasvanut Sanders pelasi lukioikään saakka kolmea lajia; amerikkalaista jalkapalloa, baseballia sekä koripalloa. Lukioiän jälkeen Sanders meni opiskelemaan Floridan valtionyliopistoon, jota hän edusti myös yliopiston urheilujoukkueissa. Tässä vaiheessa pikajuoksu oli syrjäyttänyt koripallon. ==NFL-ura== NFL-urallaan Sanders edusti yhteensä kuutta seuraa. Atlanta Falcons varasi hänet vuoden 1989 NFL:n varaustilaisuudessa ensimmäisellä kierroksella, viidentenä pelaajana. Viiden Atlantassa vietetyn kauden jälkeen Sanders teki vapaana pelaajana sopimuksen San Francisco 49ersin kanssa. 49ersissa Sanders vietti vain yhden kauden, vaikka joukkue onnistui voittamaan kauden päätteeksi Super Bowlin. Hän siirtyi kovan kohun ja suurten rahasummien saattelemana toiseen mestarikandidaattiin Dallas Cowboysiin. Monipuolisena pelaajana Sanders pelasi Dallasissa monien puolustuksen pelipaikkojen lisäksi ajoittain myös hyökkäyksessä laitahyökkääjänä. Viiden Cowboys-kauden jälkeen Sanders siirtyi vapaana agenttina kaudeksi Washington Redskinsin riveihin, jonka jälkeen ilmoitti lopettavansa peliuransa. Ennen kauden 2004 alkua Sanders ilmoitti palaavansa takaisin kentille, tällä kertaa Baltimore Ravensin paidassa. Kahden kauden jälkeen Sanders päätti jälleen uransa, tällä kertaa lopullisesti. Lopettamisensa jälkeen Sanders on toiminut asiantuntijana NFL:n omalla TV- kanavalla NFL Networkilla. Sanders valittiin vuonna 2011 amerikkalaisen jalkapallon Hall of Fameen. ==MLB-ura== Sanders pelasi kakkoslajissaan baseballissa yhdeksän kautta, neljässä eri joukkueessa. Hän aloitti uransa New York Yankeesissä, josta siirtyi Atlanta Bravesiin, pelatakseen saman kaupungin joukkueessa kuin NFL:ssä. Bravesin jälkeen Sanders pelasi Cincinnati Redsissä, San Francisco Giantsissa sekä vielä kahden kauden ajan Redsissä. Sanders on kuvannut suhdettaan kahden lajin välillä sanoin: "Jalkapallo on vaimoni ja baseball rakastajattareni." ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset baseballpelaajat Luokka:Vuonna 1967 syntyneet Luokka:Elävät henkilöt
Nanjing-katu

Nanjing-katu (, Nánjīng Lù, ) on katu Shanghaissa, Kiinassa. Se on Shanghain ja mahdollisesti koko maailman pisin ostoskatu. Nanjing-katu on 5,5 kilometriä pitkä ja se jakautuu kahteen osaan, itäiseen ja läntiseen. Katu alkaa idästä Bundilta Huangpun kaupunginosasta ja päättyy Jing'an-temppelille. Lukuisten kauppojen ja ostoskeskusten lisäksi kadun varrella ovat muun muassa Kansanaukio, Shanghain teatteri, Shanghain museo ja Shanghain kaupunkisuunnittelun näyttelyhalli. Kadulla vietetään myös suuria festivaaleja kuten uuden vuoden päivää, kevätfestivaalia ja joulua. ==Lähteet== == Aiheesta muualla == Luokka:Kiinan kadut Luokka:Shanghain liikenne
Hannele Kylänpää

Hannele Kylänpää (s. 1948) on suomalainen kuvanveistäjä. Kylänpää opiskeli Taideteollisessa korkeakoulussa ja Kuvataideakatemian koulussa. Hänet tunnetaan etenkin lapsi- ja eläinaiheisista veistoksistaan. Mitalitaiteilijana Kylänpää on suunnitellut mm. Helsingin 450-vuotismitalin. Kylänpään julkisia teoksia ovat mm. Rovaniemellä sijaitseva suurikokoinen Äiti Lappi -patsas, Pasilassa sijaitseva Vedet-teos ja Silja (Frans Emil Sillanpään romaanin Nuorena nukkunut päähenkilö) Hämeenkyrössä sekä Heinäveden kirjaston edessä sijaitseva Otto Kotilaisen muistomerkin veistos Lintupoika (1990). Kotkalaisessa Sapokan vesipuistossa ollut Kylänpään pronssinen sorsaveistos, emo ja poikanen, varastettiin 2004. Sen emo tuli esiin tv-ohjelman kuvauksissa syksyllä 2013. Arvioitavaksi tuonut henkilö oli ostanut sen huutokaupasta. Teos on palautettu paikalleen. == Julkiset teokset == Tiedosto:Tervehdys by Hannele Kylänpää.JPG|Tervehdys 2005, Kajaanin vanha hautausmaa. Tiedosto:Hannele Kylanpaa Eemeli reliefi Hameenkyro.jpg|Eemeli-reliefi, Hämeenkyrö Tiedosto:Helsingin 450-vuotismitali by Hannele Kylänpää 1.JPG|Helsingin 450-vuotismitali, 2000, Helsinki. Tiedosto:Hannele Kylänpää Silja.jpg|Silja, Hämeenkyrö 1988. Tiedosto:Äiti-Lappi by Hannele Kylänpää 1989 Rovaniemi.JPG|Äiti-Lappi, 1989, Rovaniemi == Palkinnot ja tunnustukset== * 1976 Suomen Taideyhdistys: DukaattipalkintoSuomen Taideyhdistys Dukaattipalkinnot kautta aikain * 2008 Suomen Taideyhdistys: Tunnustuspalkinto merkittävästä elämäntyöstäSuomen Taideyhdistys Aiemmin myönnetyt tunnustuspalkinnot * 2012 taiteilijaeläke ==Lähteet== == Aiheesta muualla == *Äiti Lappi-teos *Kylänpää teoksia Helsingissä Luokka:Suomalaiset kuvanveistäjät Luokka:Vuonna 1948 syntyneet Luokka:Elävät henkilöt
Savonlinnan reservikomppania

Savonlinnan reservikomppania (Suomen 6. Mikkelin tarkk'ampujakomppanian 21. Savonlinnan reservikomppania) oli Suomen autonomian ajan sotilasyksikkö. Tämän joukko-osaston virallisen nimen lisäksi käytössä olivat nimitykset 21. Suomen reservikomppania, 21. Savonlinnan reservikomppania ja paikallisväestön käyttöön iskostunut tuttavallinen nimitys "Pääskylahden reservikomppania". == Kokoaminen palvelukseen == Reservikomppanian miehet koottiin lähinnä Savonlinnan kutsunta-alueen kunnista. Savonlinnan reservikomppaniapiiri ei kuitenkaan noudattanut Mikkelin läänin kutsuntapiirikunnan aluejakoa, vaan siihen kuuluivat sen viidennen kutsunta-alueen eli Savonlinnan kuntien lisäksi kolmannesta kutsunta-alueesta Joroinen ja neljännestä kutsunta-alueesta Rantasalmen ja Sulkavan "arvonta-alueet". Kaikkien näiden samaan reservikomppaniapiiriin kuuluvien kuntien asevelvollisista erotettiin arvalla ”vakinaiseen väkeen" komennettavat. Palveluspaikkoina esiintyivät henkivartioväen 3. Suomen Kaartinpataljoona, Suomen ratsuväkirykmentti, Kuopion tarkk'ampujapataljoona ja 6. Mikkelin tarkk'ampujapataljoona. Palveluspaikka määräytyi vuosittain ja pitäjittäin eli arvonta-alueittain vaihdellen kokonaismäärältään 30-60:n välillä. Kaikki muut Savonlinnan reservikomppaniapiirin asevelvolliset astuivat palvelukseen 21. reservikomppaniaan. == Sijoittaminen == 21\. reservikomppania sijoitettiin Säämingin kuntaan Kaartilanrannan kylän alueelle, tilalle nro 5, noin kolme virstaa silloisesta Savonlinnan kaupungista itään. Pääskylahden rantaan oli matkaa noin puoli virstaa, joten sijoittumisen voitiin katsoa onnistuneen. Valtion 1881 lunastamalla maalla rakentaminen aloitettiin 1882 ja saatiin valmiiksi 1883 syksyyn mennessä. Reservikomppanian myötä Savonlinna palasi varuskuntapaikkakuntien joukkoon. ==Komppanian päälliköt== *1882 Carl Axel Charpentier *1883-1887 Nicolai Otto Willehad Stålhade *1887-1899 Rudolf Krister Schulman *1889 Vänrikki Cajander *1889-1902 Hugo Elias Backmansson ==Lähteet== * Kaksoiskotkan katveessa 21.Savonlinnan Reservikomppania 1881-1901 Jukka A. Torvelainen * Luokka:Suomalaiset sotilasyksiköt autonomian aikana
Fuck Vivaldi

Fuck Vivaldi on rap-artisti Eevil Stöön ja rap-artisti/tuottaja RoopeK:n 20. heinäkuuta 2012 julkaistu yhteisalbumi. Ilmestyttyään albumi sijoittui Suomen virallisen albumilistan kärkeen. Monsp Recordsin julkaisema albumi on levy- yhtiön kolmas Suomen virallisen albumilistan ykköseksi noussut albumi. Kaksi aikaisempaa ovat JVG:n Mustaa kultaa (2011) ja jvg.fi (2012). RoopeK vastaa koko albumin tuotannosta ja hän käyttää albumilla nimeä Koksukoo. Albumin julkaisun kunniaksi Helsingin Kalliossa järjestettiin Fuck Picasso -niminen taidenäyttely, jossa oli näytillä eri taiteilijoiden tekemiä Eevil Stööhön liittyviä teoksia kuten maalauksia, valokuvia ja julisteita. Näyttely oli avoinna 18.–22. heinäkuuta, ja siellä oli nähtävillä myös albumin kannessa oleva Eevil Stöö -rintakuva. Näyttelyn kaikki teokset olivat myytävinä, ja ne saatiin myös myytyä. Fuck Vivaldi oli myös ehdolla vuoden hiphop-, reggae- ja urban-albumin saajaksi Emma-gaalassa 2013. == Kappaleet == # # # (kertosäkeen laulu DJ Kridlokk) # # (mukana Koksukoo) # (mukana Haveri) # (mukana OG Ikonen) # (mukana Koksukoo) # # # (mukana DJ Kotka) # (mukana Koksukoo & DJ Kridlokk) # (mukana Pepsi P) # # (mukana DJ Kridlokk, Lommo, Koksukoo & Ex Tuuttiz) # (kertosäkeen laulu Koksukoo) === LP-versio === # * Kumme kuollaan (instrumental) #Videopeliukko (instrumental) == Arvostelut == * Redrum-187: Redrum-187 * Soundi: Soundi * Sue: ristiriitainenSue == Lähteet == Luokka:Eevil Stöön albumit Luokka:RoopeK:n albumit Luokka:RoopeK:n tuottamat albumit Luokka:Vuoden 2012 albumit
Liettuan kuvernementti

Liettuan kuvernementti () oli lyhytaikainen hallintoalue, joka oli osa Venäjän keisarikuntaa. Vuosina 1796–1801 olemassa ollut kuvernementti syntyi Puolan kolmannen jaon jälkeen vuonna 1795. Venäjän keisarinna Katariina II jakoi entisen Liettuan suuriruhtinaskunnan kahteen kuvernementtiin: Liettuan ja Hrodnan kuvernementtiin. Katariinan seuraaja, keisari Paavali I liitti kuvernementit yhteen Liettuan kuvernementiksi 12. joulukuuta 1796. Paavalin kuoltua keisari Aleksanteri I jakoi kuvernementin kuitenkin jälleen kahtia, Vilnan kuvernementtiin ja Grodnon kuvernementtiin (9.9.1801 ja 28.8.1802). Niitä kuitenkin kutsuttiin yhä Liettuan kuvernementiksi, kunnes vanhan kuvernementin nimen käyttö kiellettiin keisari Nikolai I:n ukaasilla 1840. ==Lähteet== *Antanas Kulakauskas: Gimtoji istorija - Administracinės reformos ===Viitteet=== Luokka:Venäjän keisarikunnan kuvernementit Luokka:Liettuan entiset valtiot ja valtiomuodostelmat Luokka:Valko-Venäjän entiset valtiot ja valtiomuodostelmat
Levada-keskus

Levada-keskus () on riippumaton, jopa Venäjän luotettavimpana pidetty tutkimuslaitos, joka tekee mielipidetiedusteluja ja muita sosiologisia tutkimuksia Venäjällä. Tutkimuskeskus on saanut nimensä perustajansa ja ensimmäisen johtajansa, sosiologian professori Juri Levadan (1930-2006) mukaan. Tämä hallituksesta riippumaton tutkimuskeskus perustettiin vuonna 2003. Keskus pohjautui kuitenkin jo vuonna 1987 käynnistettyyn, alkujaan koko Neuvostoliiton, sittemmin koko Venäjän kattaneeseen valtiolliseen mielipiteiden tutkimuslaitokseen (VTsIOM). Levada-keskuksen päätoimipiste on Moskovassa. Keskuksella on 67 aluetoimistoa Venäjällä ja yhteistyösuhteet Baltian ja IVY-maiden vastaaviin tutkimuslaitoksiin. Levada-keskuksella on noin 3 000 koulutettua haastattelijaa, ja se on yksi laajimmista Venäjällä toimivista mielipiteitä seuraavista tutkimuslaitoksista. Vuodesta 2006 Levada- keskuksen johtajana on toiminut sosiologi, filosofian tohtori Lev Gudkov. Alkusyksyllä 2016 Venäjän oikeusministeriö luokitteli tutkimuskeskus Levadan ulkomaiseksi agentiksi. Tätä ennen esimerkiksi ihmisoikeusjärjestö Memorial sekä äänestäjien oikeuksia ja vaalitarkkailua tekevä Golos-liike oli jo julistettu ulkomaiseksi agenteiksi. Levada-keskus kertoo olevansa eri mieltä tästä luokituksesta, ja pyrkivänsä haastamaan sen oikeusteitse. Järjestö on myös mielipidetiedustelulla selvittänyt kuinka laajalti tämä luokittelu ja sen vaikutuksia tunnetaan Venäjällä. == Lähteet== == Aiheesta muualla== *Levada- keskuksen kotisivut ja *Russia Votes -mielipidebarometri Luokka:Venäläinen yhteiskunta Luokka:Venäjän tutkimuslaitokset
Tiliqua sp.

Tiliqua sp. (engl. Irian Jaya Blue-tongued Skink, suora suom. irianjayansinikieliskinkki) on skinkkeihin (Scincidae) kuuluva liskolaji, joka ei ole vielä tiedeyhteisön yleisesti hyväksymä. Sitä pidetään kuitenkin eri lajina kuin jo kuvatut Tiliqua-lajit, joihin kuuluu muun muassa sinikieliskinkki (Tiliqua scincoides). == Koko ja ulkonäkö == Tiliqua sp. on noin 45–56 senttimetriä pitkä, ja sillä on pidempi häntä kuin muilla T. scincoidesin alalajeilla. Pohjaväri vaihtelee vaaleanruskeasta tummanruskeaan tai -harmaaseen ja selässä on tummempia raitoja. Pää on yleensä hieman vaaleampi ja joillakin yksilöillä silmän takana kulkee musta juova. Maha voi olla kermanvärinen, punertava tai kirkkaan punaoranssi. == Ravinto == Skinkki on sekasyöjä. Sen ruokavalioon kuuluvat erilaiset hyönteiset, hedelmät, vihannekset, pikkunisäkkäät ja muu eläinperäinen ravinto. Luokka:Skinkit
Poretta eli Keisarin uudet pisteet

Poretta eli Keisarin uudet pisteet on Ilmari Unhon ohjaama elokuva vuodelta 1941. Elokuva oli Unhon neljäs ohjaus. Sen tuotantokustannukset olivat korkeat, ja se jäi taloudellisesti tappiolliseksi. Ensi-iltavuonnaan se oli katsojamääriltään toiseksi heikoin. Käsikirjoitus tilattiin Suomisen perheen kirjoittajilta Serpiltä (Seere Salminen) ja Elsa Soinilta. Sen teksti on sidoksissa välirauhan aikaan, ja ankarien aikojen vastapainoksi käsikirjoittajat halusivat tarjota ”kevyttä poreilua, kuplailua, joka nousee ylöspäin noin pul-pul-pul ... Sellaiseksihan tämä juttu on juuri tarkoitettukin. Kevyttä, iloista ’poretta’ olemme siinä ainakin yrittäneet.” Taustaa, viitattu 15.6.2012 ==Arviot== Aikalaiskritiikeissä kevyttä musiikki- iloittelua yleensä kiitettiin, mutta puututtiin juonen hajanaisuuteen ja revyyosuuksien korostumiseen. Myönteistä huomiota sai erityisesti George de Godzinskyn musiikki: ”Godzinkyn musiikki soveltuu elokuvan tekstiin ja sävyyn kuin valettu”, kirjoittaa Paula Talaskivi arviossaan. Lehdistöarvio, viitattu 15.6.2012 Myös 1980-luvun televisioesitysten yhteydessä elokuva saa kiittävää kritiikkiä, ja sen yhteydet 1930-luvun amerikkalaisiin musikaaleihin on pantu merkille. Vuonna 2014 kriitikko kiinnittää huomiota kunnianhimoon sota-ajan puutteen keskellä ja kehottaa vertaamaan Busby Berkeleyn musikaaliklassikkoihin.AP: Poretta eli keisarin uudet pisteet, Viikon tv- elokuvia, Tv-maailma, 20/2014 sivu 12 ==Näyttelijät== ==Lähteet== == Aiheesta muualla == * Luokka:Ilmari Unhon ohjaamat elokuvat Luokka:Suomalaiset mustavalkoelokuvat Luokka:Vuoden 1941 suomalaiset elokuvat Luokka:Suomalaiset musiikkielokuvat Luokka:Suomalaiset komediaelokuvat
In the City

”In The City” on Lauri Ylösen musiikkikappale hänen keväällä 2011 julkaistulta sooloalbumiltaan New World. ”In The City” julkaistiin 17. kesäkuuta 2011 singlenä. Se oli albumilta poimituista singleistä toinen ”Heavyn” jälkeen. Kappale pääsi Airplay-listan 6. sijalle ja Suomen virallisen latauslistan 29. sijalle. ==Musiikkivideo== Singlen musiikkivideo on kuvattu pääosin Yhdysvalloissa, Los Angelesin ja Las Vegasin kaupungeissa, mutta muutaman kohtauksen on sanottu olevan kuvattu myös Helsingissä. Videossa seurataan pääosin Amanda-nimisen käsinuken seikkailuja ympäri Amerikkaa. Nukke oli pääosassa myös ”Heavy”-singlen musiikkivideossa. ”In The Cityn” videossa Amanda esimerkiksi juhlii alkoholinhuuruisessa strippibaarissa. ==Listasijoitukset== Lista Sijoitus Suomi (Latauslista) 29 ==Lähteet== Luokka:Lauri Ylösen kappaleet Luokka:Vuoden 2011 kappaleet
Yungas-tie

Yungas-tie () on tie Boliviassa. Se kulkee 70 kilometrin matkan La Pazista Yungasin alueella sijaitsevaan Coroicoon. Yungas-tietä on kutsuttu maailman vaarallisimmaksi tieksi, sillä siellä kuoli vielä 2000-luvun alussa vuosittain 200–300 ihmistä. Yungas-tie kulkee suureksi osaksi jyrkkiä vuorenrinteitä pitkin. Pudotusta alla olevaan laaksoon voi olla 800 metriä. Tie on paikoitellen vain kolme metriä leveä, kesällä pölyinen ja sadekaudella rankkasateiden huuhtoma. Näkyvyyttä heikentää myös laaksosta nouseva jatkuva sumu. Yungas-tien rakensivat paraguaylaiset sotavangit 1930-luvulla. Vuonna 2006 reitille avattiin turvallisempi tie, mikä vähensi Yungas-tien vaarallisimpien osuuksien käyttöä. Tie on nykyisin suosittu extreme- pyöräilykohde, jolla käy vuosittain 25 000 uskalikkoa. Tien vartta reunustavat sillä kuolleiden muistoristit. ==Lähteet== Luokka:Bolivian tiet
Agnes Langenskjöld

Agnes Langenskjöld (20. heinäkuuta 1887 Pietari – 27. heinäkuuta 1965 Helsinki) oli suomalainen ruotsin kielellä kirjoittanut kirjallisuuskriitikko, esseisti ja kirjastonhoitaja.Ylioppilasmatrikkeli 1905, matrikkelinumero 29864 Langenskjöldin vanhemmat olivat kenraalimajuri Nikolai Teodor Albrekt Langenskjöld (1855–1907) ja Vera Malova. Perheen kotikieli oli venäjä, mutta isä päätti kouluttaa tyttärensä Gretan ja Agneksen Suomessa jotta he oppisivat ruotsia. Langenskjöld pääsi ylioppilaaksi Viipurin ruotsalaisen tyttökoulun (Viborgs fruntimmerskolan) jatkoluokilta 1905 ja valmistui filosofian kandidaatiksi 1911 sekä filosofian maisteriksi 1919. Hän oli vieraiden kielten opettajana eri kouluissa Helsingissä ja maaseudulla. Vuosina 1914–1919 Langenskjöld oli Vaasan ruotsalaisen yhteiskoulun ranskan ja venäjän kielen opettajana. Hän oli sitten Helsingin yliopiston kirjastossa harjoittelijana 1919–1920, amanuenssina 1920–1928, nuorempana alikirjastonhoitajana 1928–1945 ja vanhempana alikirjastonhoitajana 1945–1954.Päivästä päivään, Helsingin Sanomat, 20.07.1937, nro 191, s. 6, Kansalliskirjaston digitaaliset aineistot Langenskjöld oli lisäksi ranskan kielen opettajana Helsingin ruotsalaisessa yhteiskoulussa vuodesta 1927 alkaen ja hän toimi Finsk Tidskrift-lehden kirjallisuusarvostelijana vuodesta 1921 alkaen. Hänen arvostelujaan julkaistiin myös muissa ruotsinkielisissä lehdissä. Agnes Langenskjöld sai Granbergin palkinnon vuonna 1938. == Teoksia == * Det romantiska elementet i Viktor Rydbergs dikter. Skrifter utgifna af Svenska Litteratursällskapet i Finland, Förhandligar och uppsatser 28. Helsingfors 1914 * Blaise Pascal. Schildt, Helsingfors 1922 (ilmestyi Alli Wiherheimon suomentamana nimellä Blaise Pascal. Merkkimiehiä n:o 37-39, WSOY 1926) * Litterära studier. Essayer och kritiker 12. Söderström, Helsingfors 1923 * Koas och advent : strövtåg i diktens värld. Söderström, Helsingfors 1937 * Lukanus' marter och Kristi kors : en rydbergsstudie. Stockholm 1943 == Ruotsinnoksia == * Ivan Turgenev : Ett adelsbo ; övers. från ryskan av Agnes Langenskjöld. Schildt, Helsingfors 1922 (alkuteos Dvorânskoe gnezdo) == Lähteet == * * Helsingin yliopiston opettaja- ja virkamiesluettelo 1918-2000 : Yliopiston kirjasto === Viitteet === Luokka:Suomalaiset esseistit Luokka:Suomalaiset kirjastonhoitajat Luokka:Suomenruotsalaiset kirjailijat Luokka:Vuonna 1887 syntyneet Luokka:Vuonna 1965 kuolleet